31/12/2014 | Administración LocalMunicipal
Ares
Ares. edicto. aprobación definitiva da ordenanza fiscal reguladora da taxa pola prestación do servicio de colectores e estacións de bombeo das augas residuais vertidas á rede de saneamento municipal

Aprobada Inicialmente na sesión Plenaria Ordinaria de data 30 de outubro do 2014 a ordenanza fiscal reguladora da taxa pola prestación do servicio de colectores e estacións de bombeo das augas residuais vertidas á rede de saneamento municipal en alta da zona norte da ría de Ares e sur da ría de Ferrol, e exposta ao público polo prazo de 30 días, segundo anuncio publicado no BOP nº 211 de data 4/11/2014, e presentadas alegacións que foron resoltas polo Pleno, elévase o acordo inicial a definitivo, e segundo o disposto, publícase a continuación o texto íntegro da mesma: Ares, 29 de decembro do 2014. O Alcalde-Presidente, Asdo: Julio Ignacio Iglesias Redondo ÍNDICE: Artigo 1º. Fundamento e natureza. Artigo 2º. Feito impoñible. Artigo 3º. Suxeito pasivo. Artigo 4º. Supostos de non suxeición e exencións. Artigo 5º. Base impoñible, cota tributaria e devindicación. Artigo 6º. Declaración e liquidación. Artigo 7º. Infraccións e sancións tributarias. Disposición derradeira. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, o Concello de Ares establece a taxa pola prestación do servizo de colectores e bombeo das augas residuais vertidas á rede de saneamento municipal en alta da zona norte da ría de Ares e sur da ría de Ferrol, que atopa o seu amparo no artigo 20.4 r) do propio Real Decreto Lexislativo, que se rexerá pola presente Ordenanza fiscal, cuxas normas atenden ao prevido no artigo 57 do devandito Real Decreto Lexislativo. O feito impoñible se concreta na prestación dos servizos municipais de colectores e estacións de bombeo das augas residuais vertidas á rede de saneamento municipal en alta da zona norte da ría de Ares e sur da ría de Ferrol.1. Son suxeitos pasivos da taxa en concepto de contribuíntes, as persoas físicas ou xurídicas e as entidades a que se refire o artigo 35.4 da Lei Xeral Tributaria que sexan as ocupantes ou usuarias, calesquera que sexa o seu título, dos inmobles sitos no término municipal e que resulten beneficiadas ou afectadas polos servizos municipais descritos no artigo anterior.2. Son suxeitos pasivos da taxa en concepto de substitutos do contribuínte, os que consten como propietarios dos inmobles, aínda que non sexan usuarios destes servizos, quenes poderán repercutir, no seu caso, as cotas satisfeitas sobre os respectivos beneficiarios do servizo.3. Serán responsables solidarios da deuda tributaria as persoas ou entidades ás que se refire o artigo 42 da Lei Xeral Tributaria.4. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria.1. Non estarán suxeitos á taxa os terreos e os solares que se atopen en ambos casos sen edificar, e as construccións que se atopen en situación de ruina declarada.2. Gozarán de exención aqueles contribuíntes cuxa unidade familiar perciba ingresos mensuais, por todos os conceptos, inferiores ou iguales ao 120% do IPREM.3. Gozarán dunha bonificación do 25% aqueles contribuintes que cumpran os requisitos da táboa anexa: A base impoñible virá determinada polos ingresos de todos os membros da unidade familiar divididos entre doce. A estos efectos teñen a consideración de ingresos a suma da base impoñible xeral (casilla correspondente da declaración) coa base impoñible do aforro (casilla correspondente da declaración), do imposto sobre a renda das persoas físicas. Para o previsto nestas bases considérase que compoñen a unidade familiar: – Os país/nais non separados legalmente e, no seu caso, o titor ou persoa encargada da garda e protección do menor. – Os fillos/as menores de idade, con excepción dos emancipados. – Os fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. – Os fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita o servizo sempre que non tiveran un contrato de traballo ou percibiran recursos (agás bolsas) durante o ano anterior. – Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos do apartado anterior. – No caso de separación ou divorcio, non se considerará membro da unidade familiar aquel que non conviva co solicitante do servizo de comedor escolar. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. – No caso de familias monoparentais (segundo artigo 13 da lei 3/2011, de 30 de xuño, de apoio á familia e á convivencia de Galicia), e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. Calquera indicio de cambio non declarado, distorsión ou falseamento da situación socioeconómica reflectida na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte da comisión de baremación, coordinación e seguimento. Poderase requirir ao/a solicitante os documentos que se consideren precisos para a resolución do expediente. Aqueles solicitantes que non acheguen a documentación requirida para a determinación da súa capacidade económica, no prazo de subsanación correspondente, non gozarán de exención nin bonificación algunha. Este parágrafo non será de aplicación aos solicitantes en situación de emerxencia social ou con informe técnico no que se acredite que se trata de familias con problemas de integración social, en risco de exclusión, desestructuración familiar, con inicio de expediente en menores ou de intervención familiar.4. Serán requisitos imprescindibles para poder gozar das exencións ou bonificación recollidas nos parágrafos anteriores: - Estar empadronado no Concello de Ares. - Que a propiedade pola que se solicita o beneficio fiscal sexa a vivenda habitual.5. Aos efectos de valorar as solicitudes de exencións e bonificacións presentadas constituirase una Comisión de baremación, coordinación e seguimento que aplicará o disposto no parágrafo anterior e propoñerá a contía a aboar ou exención a aplicar en cada caso. Dita comisión estará composta por: Presidente/a: O alcalde o u concelleiro/a en quen delegue. Secretario/a: O da corporación ou funcionario/a en quen delegue (con voz e sen voto). Vogais: Un traballador/a do departamento de benestar social. As solicitudes presentaránse dentro do prazo que se estableza a tal efecto mediante convocatoria pública. Entregaranse no rexistro xeral do Concello, no modelo facilitado ao efecto e achegando a documentación necesaria para verificar que se cumpren as condicións. A comisión poderá propor a concesión dos beneficios fóra dos prazos establecidos cando se acredite un cambio na situación económica, supoñendo dito cambio o cumprimento dos requisitos establecidos na presente ordenanza. Dita Comisión efectuará a proposta inicial de cualificación, correspondendo a resolución ao/á Sr./Sra. Alcalde/Alcaldesa. Esta resolución expoñerase no taboleiro de anuncios do concello. Os/as solicitantes que o desexen poderán efectuar as reclamacións debidamente documentadas que estimen oportunas no prazo de 10 días naturais contados dende a data de publicación da relación provisional, ao abeiro do estabelecido na sobredita Lei 30/92 de Réxime Xurídico das Administracións Públicas e Procedemento Administrativo Común. Estas reclamacións entenderanse resoltas coa publicación da lista definitiva.1. A cota tributaria da taxa pola prestación dos servizos municipais de colectores e estacións de bombeo de augas residuais resultará: - da adicción dunha parte fixa (cota de servizo) e dunha parte variable (cota de consumo) para os usuarios con subministro municipal de auga potable e - dunha parte fixa (cota de servizo) para os usuarios sen subministro municipal de auga potable. Para os usuarios con subministro municipal de auga potable, a base impoñible da parte variable (cota de consumo) virá dada polo volume real ou potencial de auga empregado ou consumido en cada trimestre natural, expresado en metros cúbicos (que serán os mesmos que os facturados no servizo de subministro de auga). De tal forma que a parte variable será o producto de dito volumen de auga empregado ou consumido en cada trimestre natural, expresado en metros cúbicos, polo prezo por metro cúbico correspondente ó grupo de actividade de que se trate. Para os usuarios sen subministro municipal de auga potable, así como naqueles casos en que non se facilite a lectura do mesmo (sen prexuízo neste último caso da apertura do correspondente expediente de investigación e sanción, no seu caso) a cota tributaria será a seguinte: Para a determinación do grupo de actividade aplicaránse os mesmos criterios que se aplican nas ordenanzas fiscais número 7 reguladora da taxa polo servizo de subministro de auga e número 8 reguladora da taxa polo servizo de sumidoiros.3. A devindicación da taxa producirase no momento en que se realice o emprego ou consumo real ou potencial da auga de subministro municipal, con calquera finalidade e mediante calquera aplicación, ou ben, nos supostos nos que non exista subministro municipal de auga potable, no momento en que xurda a obriga de acometida á rede de saneamento municipal. A estes efectos tódolos inmobles teñen a obriga de efectuar a acometida á rede de saneamento municipal sempre que a distancia entre a rede e o inmoble respectivo non exceda de cen metros.4. Estas cotas actualizaranse anualmente segundo o Índice de Prezos ao Consumo real do ano anterior publicado polo Instituto de Estatística. As cotas que resulten da aplicación das tarifas do artigo anterior terán carácter trimestral, se ben a liquidación efectuarase a través dun recibo emitido semestralmente polo Concello de Ares. En materia de calificación e sanción das infraccións estarase ao disposto nos artigos 178 e seguintes da Lei Xeral Tributaria. A presente Ordenanza, aprobada polo pleno do Concello en sesión celebrada o 30 de outubro do 2014 entrará en vigor o 1 de Xaneiro de 2015, previa publicación do seu texto íntegro no Boletín Oficial da Provincia e permanecerá en vigor ata a súa modificación ou derrogación expresa.”